Тырнаҡлы ырыуының ир-ат генофонды (Ҡыйғы районы) башҡорттарҙа һирәк осраған генетик һыҙатты кәүҙәләндерә. Шәхси экспедициялар һөҙөмтәһендә Салауат районының төрлө ауылдарында йәшәгән Мырҙалар ырыуы вәкилдәренең өлгөләре алына һәм улар тырнаҡлыларҙың генетик материалына яҡыныраҡ булыуы асыҡлана. FamilyTreeDNA (Хьюстон, АҠШ) лабораторияһында ген төрҙәрен асыҡлау был өлгөләрҙең I1-M253 (Гаплогруппа I1 (Y-ДНК)) гаплотөркөмөнә, дөрөҫөрәге был гаплотөркөм составындағы I1-Z140 линияһына ҡарауын күрһәтә. I1-M253 гаплотөркөмө йышыраҡ герман теле төркөмөндә осрай һәм был халыҡтар йәшәгән территорияларҙа (Норвегия (31,5xa0%), Швеция (37xa0%), Дания (34xa0%), Германия (16xa0%) һәм Бөйөк Британия (15xa0%)) таралған. Шулай уҡ Финляндияла (28xa0%) һәм Рәсәйҙең Финляндия менән сиктәш төбәктәрендә (карелдар (15xa0%)) йыш осрай. I1-M253 гаплотөркөмө өс төп субкладҡа бүленә: I1-Z2336, I1- Z58 һәм I1-Z63. Ҡайһы бер төбәктәрҙә таралыуына бәйле, улар скандинав, көнбайыш-герман һәм көнсығыш-герман тармаҡтары тип атала.